సర్జీ బ్రిన్
1973 ఆగస్టు 21న జన్మించిన సర్జీ మిఖాయ్‌లోవిచ్ బ్రిన్ () ఒక రష్యన్ అమెరికన్ కంప్యూటర్ శాస్త్రవేత్త మరియు పారిశ్రామికవేత్త. సెర్చ్ ఇంజిన్ (అన్వేషణ యంత్రం) మరియు ఆన్‌లైన్ వాణిజ్య ప్రకటనలకు సంబంధించిన సాంకేతిక పరిజ్ఞానం పరంగా ప్రపంచంలోనే అతిపెద్ద ఇంటర్నెట్ (అంతర్జాలం) కంపెనీగా వెలుగొందుతున్న Google, Inc., సహ వ్యవస్థాపకుడుగా ల్యారీ పేజ్‌తో పాటు ఆయన సుపరిచితులు.
బ్రిన్ ఆరేళ్ల వయసులో సోవియట్ యూనియన్ నుంచి అమెరికా సంయుక్తరాష్ట్రాలకు వలస వచ్చారు. మేరీల్యాండ్ విశ్వవిద్యాలయంలో ఆయన అండర్‌గ్రాడ్యుయేట్ డిగ్రీ పూర్తి చేశారు. గణితశాస్త్రాన్ని అభ్యసించడం, ప్రత్యేకమైన అభిలాషతో కంప్యూటర్ శాస్త్రాన్ని రెండు పర్యాయాలు చదవడం ద్వారా ఆయన తన తండ్రి మరియు తాతల అడుగుజాడల్లో నడిచారు. గ్రాడ్యుయేషన్ పూర్తి చేసిన తర్వాత స్టాన్‌ఫోర్డ్‌కు కంప్యూటర్ సైన్స్‌లో PhD కోసం వెళ్లారు. అక్కడ ఆయన ల్యారీ పేజ్‌ను కలుసుకున్నారు. తర్వాత వారిద్దరూ స్నేహితులయ్యారు. వారు ఉంటున్న వసతి గృహాన్ని వారు చౌకగా లభించిన కంప్యూటర్లతో నింపారు. ఒక అత్యుత్తమ సెర్చ్ ఇంజిన్‌ రూపకల్పనకు బ్రిన్ యొక్క డాటా మైనింగ్ వ్యవస్థను అనువర్తించారు. సదరు ప్రోగ్రామ్‌కు స్టాన్‌ఫోర్డ్‌‍లో విశేష ఆదరణ లభించింది. దాంతో వారు తమ Ph.D చదువులను ఒక అద్దె గ్యారేజీలో Googleను ప్రారంభించడం కోసం రద్దు చేసుకున్నారు.
"ది ఎకనామిస్ట్" సంచిక బ్రిన్‌ను ఒక "జ్ఞానోదయ వ్యక్తి"గా అభివర్ణించింది. అలాగే "వివేకం ఎప్పుడూ మంచిది మరియు కచ్చితంగా అది అజ్ఞానం కంటే కూడా మేలైనది" అనే దానిని విశ్వసించే మరికొంత మంది కూడా ఆయన్ను కొనియాడారు. ఈ సిద్ధాంతం యావత్ ప్రపంచ సమాచారాన్ని "విశ్వవ్యాప్తంగా అందుబాటులోకి తీసుకురావడం మరియు ప్రయోజనకరంగా చేయడం" మరియు "చెడుగా ప్రవర్తించవద్దు" అనే Google సంస్థ యొక్క లక్ష్య సారాంశాన్ని సూచిస్తుంది.
సర్జీ బ్రిన్ మాస్కో సోవియట్ యూనియన్‌లో యూద తల్లిదండ్రులైన మైఖేల్ బ్రిన్ మరియు యుజీనియా బ్రిన్‌లకు జన్మించారు. వారిద్దరూ మాస్కో స్టేట్ యూనివర్శిటీలో పట్టభద్రులు. ఆయన తండ్రి మేరీల్యాండ్ విశ్వవిద్యాలయంలో ఒక గణితశాస్త్ర పండితుడు. ఆయన తల్లి NASAకి చెందిన గోడార్డ్ అంతరిక్ష యాన కేంద్రంలో పరిశోధనా శాస్త్రవేత్త.
1979లో, బ్రిన్ ఆరేళ్ల ప్రాయంలో, ఆయన కుటుంబం అమెరికా సంయుక్తరాష్ట్రాలకు బలవంతంగా మకాం మార్చుకోవాల్సిన పరిస్థితి ఏర్పడింది. "ది గూగుల్ స్టోరీ", రచయిత మార్క్ మాల్‌సీడ్‌తో ఇంటర్వూ సందర్భంగా సర్జీ తండ్రి "గణితశాస్త్రజ్ఞుడు కావాలన్న తన కలను కళాశాలకు చేరడానికి ముందే ఏ విధంగా త్యజించాడనే" విషయాన్ని వివరించారు. సెమిటిజం (జూడాయిజం) వ్యతిరేక అధికారిక విధానం అనేది సోవియట్ యూనియన్‌లో లేనప్పటికీ, కమ్యూనిస్టు పార్టీ పెద్దలు యూదులకు విశ్వవిద్యాలయాల్లో ప్రవేశాన్ని తిరస్కరించడం ద్వారా ఉన్నత పదవులు చేపట్టకుండా వారిని అడ్డుకున్నారని బ్రిన్ ఆరోపించారు. "ప్రత్యేకించి, భౌతికశాస్త్ర విభాగం నుంచి యూదులను మినహాయించారు" అని ఆయన ఆరోపించారు. దాంతో మైఖేల్ బ్రిన్ తన పాఠ్యాంశాన్ని గణితశాస్త్రంకు మార్చుకున్నారు. అక్కడ ఆయన దాదాపు నేరుగా ప్రవేశం పొందారు. "నేను యూదుడైనందున గ్రాడ్యుయేట్ పాఠశాలలో ప్రవేశానికి నన్నెవరూ పట్టించుకోలేదు" అని ఆయన చెప్పారు.
మధ్య మాస్కోలోని మూడు గదుల, 30 చదరపు మీటర్ల (350 చదరపు అడుగులు) భవంతిలో బ్రిన్ కుటుంబం నివసించింది. అందులో సర్జీ నానమ్మ కూడా ఉంది. మాల్‌సీడ్‌తో సర్జీ ఈ విధంగా అన్నారు, "నా తండ్రి ఆయన కోరుకున్న జీవితాన్ని పొందలేకపోయారన్న విషయం నాకు చాలాకాలంగా తెలుసు", అయితే అమెరికాలో స్థిరపడిన తర్వాత కొన్నేళ్లకు సర్జీ మాత్రమే ఈ వివరాలపై దృష్టి సారించాడు. 1977లో, అంటే వార్సా, పోలాండ్‌లో జరిగిన గణితశాస్త్ర సదస్సును ఆయన తండ్రి ముగించుకుని వచ్చిన తర్వాత, తమ కుటుంబం వలసవెళ్లడానికి ఇది సరైన తరుణమని ఆయన ఏ విధంగా వెల్లడించాడన్న విషయాన్ని తెలుసుకున్నాడు. "మేము ఇక్కడ ఇక ఏ మాత్రం ఉండలేము", అని ఆయన తన భార్య మరియు తల్లితో అన్నారు. సమావేశంలో, ఆయన "అమెరికా సంయుక్తరాష్ట్రాలు, ఫ్రాన్స్, ఇంగ్లాండ్ మరియు జర్మనీ నుంచి వచ్చిన సహచరులతో కలివిడిగా ఉండగలిగారు. అంతేకాక పశ్చిమంలో ఆయన మేథో సమకాలీకులు పెద్ద పండితులేమీ కారని గుర్తించారు.'" మా కుటుంబంలో నిజంగా ఇక్కడ నుంచి మకాం మార్చాలని నిర్ణయించుకున్నది నేను మాత్రమే..." అని ఆయన తెలిపారు.
సర్జీ తల్లి మాస్కోలోని వారి ఇంటిని విడిచిపెట్టడానికి అయిష్టత వ్యక్తం చేసింది. అక్కడే వారి సంపూర్ణ జీవితాలను గడిపేశారు. మాల్‌సీడ్ ఈ విధంగా రాశారు, "జెనియాకు సంబంధించి, ఈ నిర్ణయం సర్జీని దృష్టిలో పెట్టుకుని తీసుకున్నది. ఇక ఆమె భర్త తన తనయుడు మాదిరిగానే ఆయన భవితవ్యం గురించి యోచిస్తున్నట్లు ఒప్పుకున్నారు. ఆమెకు 'అది సర్జీ గురించి 80/20'గా ఉండేది." సెప్టెంబరు, 1978లో వారు నిష్క్రమణ వీసా కోసం దరఖాస్తు పెట్టుకున్నారు. ఫలితంగా ఆయన తండ్రి "వెంటనే తొలగించబడ్డారు". సంబంధిత కారణాల వల్ల, ఆయన తల్లి కూడా ఆమె ఉద్యోగానికి స్వస్తి చెప్పాల్సి వచ్చింది. తర్వాత ఎనిమిది నెలల పాటు, స్థిరమైన ఆదాయం లేకపోవడంతో వారు మరింత కాలం వేచి ఉండటం వల్ల వారు తాత్కాలిక ఉద్యోగాలను బలవంతంగా చేయాల్సిన పరిస్థితి ఏర్పడింది. అందుకు కారణం అప్పటికే వారు పలు తిరస్కృతులను ఎదుర్కొన్నందున, ఎక్కడ తమ అభ్యర్థన మరోసారి తిరస్కరించబడుతుందోనని వారు భయపడటం. ఈ సమయంలో ఆయన తల్లిదండ్రులు ఆయన బాగోగుల బాధ్యతలను పంచుకున్నారు. ఆయన తండ్రి ఆయనకు కంప్యూటర్ ప్రోగ్రామింగ్ గురించి స్వయంగా బోధించారు. మే, 1979లో వారికి అధికారిక నిష్క్రమణ వీసాలు లభించాయి. తద్వారా దేశాన్ని విడిచిపెట్టేందుకు వారికి అనుమతి లభించింది.
అక్టోబరు, 2000లో జరిగిన ఒక ఇంటర్వూలో బ్రిన్ ఈ విధంగా అన్నారు, "అక్కడ నా తల్లిదండ్రులు ఎదుర్కొన్న గడ్డు పరిస్థితులు నాకు తెలుసు. వారు నన్ను అమెరికా సంయుక్తరాష్ట్రాలకు తీసుకొచ్చినందుకు ధన్యవాదాలు". దశాబ్ది తర్వాత, అంటే 1990 వేసవిలో, ఆయన 17వ పుట్టినరోజుకు కొన్ని వారాల ముందు, సోవియట్ యూనియన్‌కు రెండు వారాల బదిలీ కార్యక్రమం సందర్భంగా ఆయన తండ్రి మేధావులైన హైస్కూల్ గణిత విద్యార్థుల, సర్జీ సహా, సమూహానికి నేతృత్వం వహించారు. "సర్జీ జ్ఞప్తికి తెచ్చుకున్నట్లుగా, ఈ యాత్ర ఆయన చిన్నతనంలోని అధికార భయాన్ని తట్టిలేపింది". "సోవియట్ అణచివేతను ప్రతిఘటించడంపై ఆయన మొట్టమొదటి ప్రేరణ ఒక పోలీసు కారుపై రాళ్లను రువ్వడం". మాల్‌సీడ్ ఈ విధంగా తెలిపారు, "యాత్ర రెండో రోజున, మాస్కో సమీపంలోని గ్రామీణ ప్రాంతంలో ఉన్న ఒక ఆరోగ్య కేంద్రానికి విద్యార్థుల సమూహం ప్రయాణం సందర్భంగా, సర్జీ ఆయన తండ్రిని ఒక పక్కకు లాగి, ఆయన కళ్లలోకి చూస్తూ ఈ విధంగా అన్నారు, 'మమ్మల్ని అందరినీ రష్యా వెలుపలకు తీసుకువచ్చినందుకు ధన్యవాదాలు.'"
అడెల్ఫీ, మేరీల్యాండ్‌లోని పెయింట్ బ్రాంచ్ మాంటెస్సోరి స్కూల్‌లో ఉన్న ప్రాథమిక పాఠశాలకు బ్రిన్ వెళ్లారు. అయితే తదుపరి విద్యాభ్యాసాన్ని ఆయన తన ఇంటి వద్దనే కొనసాగించారు. మేరీల్యాండ్ విశ్వవిద్యాలయంలో గణతశాస్త్ర విభాగంలో ప్రొఫెసర్‌గా పనిచేస్తున్న ఆయన తండ్రి గణతశాస్త్రం పట్ల ఆయనకు ఉన్న ఆసక్తిని ప్రోత్సహించారు. అంతేకాక రష్యన్-భాష నైపుణ్యాలను ఆయన తిరిగి పొందే విధంగా ఆయన కుటుంబం ఆయనకు సాయం చేసింది. సెప్టెంబరు, 1990లో, గ్రీన్‌బెల్ట్, మేరీల్యాండ్‌లోని ఎలీనర్ రూసీవెల్ట్ హైస్కూల్‌కు హాజరైన అనంతరం, కంప్యూటర్ సైన్స్ మరియు గణితశాస్త్రం అభ్యసించడానికి బ్రిన్ మేరీల్యాండ్ విశ్వవిద్యాలయం, కాలేజ్ పార్క్‌లో చేరారు. అక్కడ మే, 1993లో ఆయన గౌరవ బ్యాచిలర్ ఆఫ్ సైన్స్ డిగ్రీ అందుకున్నారు.
స్టాన్‌ఫోర్డ్ విశ్వవిద్యాలయంలో బ్రిన్ తన కంప్యూటర్ సైన్స్‌ డిగ్రీ చదువును ప్రారంభించాడు. దీనికోసం ఆయన నేషనల్ సైన్స్ ఫౌండేషన్ నుంచి గ్రాడ్యుయేట్ ఫెలోషిప్ (డిగ్రీ చదువుకు అందించే ఉపకారవేతనం) అందుకున్నారు. 1993లో ఆయన మేథమేటికా (ఒక విధమైన గణన సాఫ్ట్‌వేర్ ప్రోగ్రామ్) అభివృద్ధి సంస్థయైన వోల్‌ఫ్రామ్ రీసెర్చ్‌లో శిక్షణ తీసుకున్నారు. దీనికోసం ఆయన స్టాన్‌ఫోర్డ్‌లోని తన Ph.D. చదువుల నుంచి సెలవు తీసుకున్నారు.
స్టాన్‌ఫోర్డ్‌లో కొత్త విద్యార్థుల కోసం నిర్వహించిన దిక్సాధన సందర్భంగా ఆయన ల్యారీ పేజ్‌ను కలుసుకున్నారు. "ది ఎకనామిస్ట్" సంచికకు ఇచ్చిన ఒక తాజా ఇంటర్వూలో బ్రిన్ తమాషాగా ఇలా అన్నారు, "మేము రెండు రకాల అసహ్యకరమైన వ్యక్తులం". అనేక విషయాలపై వారిద్దరూ అసమ్మతిని కలిగి ఉండేవారుగా కన్పించేవారు. అయితే కొద్దికాలం ఒకటిగా కలిసి గడిపిన తర్వాత వారు "మేధో ప్రియులు మరియు ఆప్తమిత్రులు"గా మారారు. డాటా మైనింగ్ వ్యవస్థలపై బ్రిన్ దృష్టి కేంద్రీకరించగా, పేజ్ మాత్రం "ఒక పరిశోధన పత్రం యొక్క ప్రాధాన్యతను ఇతర పత్రాలలోని దాని అనుఖనాల ద్వారా ఆకళింపు చేసుకునే పద్ధతి"ని విస్తరించే పనిలో నిమగ్నమయ్యారు. ఒకటిగా, ఈ ద్వయం వారి ప్రారంభ రచనగా విస్తృతంగా భావించిన "ది అనాటమీ ఆఫ్ ఎ లార్జ్-స్కేల్ హైపర్‌టెక్చువల్ వెబ్ సెర్చ్ ఇంజిన్"ను రూపొందించారు.
ఇద్దరి ఆలోచనలను కలగలుపుతూ, వారు "వారి వసతి గృహాన్ని చౌకగా లభించిన కంప్యూటర్లతో నింపారు". తద్వారా వారి సరికొత్త సెర్చ్ ఇంజిన్ డిజైన్లను వెబ్‌పై పరీక్షించారు. ఈ కారణంగా వారి ప్రాజెక్టు "స్టాన్‌‍ఫోర్డ్ యొక్క గణన మౌలిక సదుపాయాలకు సమస్యలు తెచ్చిపెట్టే" స్థాయికి సత్వరం ఊపందుకుంది. అయితే వెబ్‌పై శోధన దిశగా ఒక అత్యున్నత ఇంజిన్‌ను సృష్టించడంలో సఫలీకృతులయ్యామన్న విషయాన్ని వారు గ్రహించారు. అందువల్ల ఈ ప్రాజెక్టుపై మరింత దృష్టి పెట్టేందుకు వారు తమ PhD చదువులకు స్వస్తి పలికారు.
మార్క్ మాల్‌సీడ్ రాసిన విధంగా, "బోధనా సిబ్బంది, కుటుంబం మరియు మిత్రుల నుంచి నిధులను అభ్యర్థించిన సర్జీ మరియు ల్యారీ కలిసి కొన్ని సర్వర్‌లను కొనుగోలు చేశారు. వాటిని మెన్లో పార్క్‌లోని ఒక ప్రముఖ గ్యారేజీని అద్దెకు తీసుకున్నారు. [ఆ వెంటనే] సన్ మైక్రోసిస్టమ్స్ సహ వ్యవస్థాపకులు ఆండీ బెక్‌టాల్షీమ్ “Google, Inc.”కు $100,000 చెక్కును రాసి ఇచ్చారు. అయితే ఏకైక సమస్య “Google, Inc.” అప్పటికి కార్యరూపు దాల్చలేదు. అంటే అది సంస్థీకరించబడలేదు. రెండు వారాల పాటు ప్రాజెక్టుకు సంబంధించిన దస్త్రాలు ఇతర పత్రాల పనుల్లో వారిద్దరూ నిమగ్నమవడంతో డబ్బును ఎక్కడ జమ చేయాలో వారికి దిక్కు తోచలేదు."
బ్రిన్ జీవితాశయం, పేజ్ మాదిరిగా, గూగుల్ లక్ష్యం యొక్క సారాంశంపై దృష్టి ఆధారంగా '"యావత్ ప్రపంచ సమాచారాన్ని ప్రపంచవ్యాప్తంగా అందుబాటులోకి తీసుకురావడం మరియు ప్రయోజకరంగా చేయడం'" అని
"ది ఎకనామిస్ట్" సంచిక వివరించింది. మరికొంత మంది వారి ఆలోచనను ఆధునిక ముద్రణ (మోడరన్ ప్రింటింగ్) ఆవిష్కర్త జోహన్స్ గూటన్‌బర్గ్‌తో పోల్చారు.
ఈ పోలికను "ది గూగుల్ స్టోరీ" రచయితలు అదే విధంగా గుర్తించారు, ఒక్క గూటన్‌బర్గ్ నుంచే కాక ఆ తర్వాత వచ్చిన అనేక కొత్త ఆవిష్కరణలు వ్యక్తులకు అధికారమిచ్చాయి. గూగుల్ మాదిరిగా సమాచార వినియోగం దిశగా మార్పులు చోటు చేసుకున్నాయి."
"వెబ్ పరిశోధనలక తమ కొత్త ఇంజిన్‌ను సిద్ధం చేసిన కొద్ది కాలానికే, నేడు వెబ్ పరిధిలో లేని సమాచారం కోసం వారు ఆలోచించడం మొదలుపెట్టారు", అంటే పుస్తకాల డిజిటలీకరణ మరియు ఆరోగ్యానికి సంబంధించిన సమాచార విస్తరణ వంటివి.
మే, 2007లో ది బహమాస్‌‌లో అన్నె వోజ్‌సిక్కిని బ్రిన్ వివాహం చేసుకున్నారు. వోజ్‌సిక్కి ఒక జీవసాంకేతిక విశ్లేషకురాలు. ఆమె 1996లో యాలే విశ్వవిద్యాలయం నుంచి జీవశాస్త్రంలో B.S. పూర్తి చేశారు. 
ఆరోగ్య సంబంధ సమాచారంపై ఆమెకు అమితాసక్తి ఉండేది. ఆమె మరియు బ్రిన్ కలిసి దానిని ఉపయోగించుకునే దిశగా కొత్త మార్గాల అభివృద్ధిపై దృష్టి పెట్టారు. వారి ప్రయత్నాల్లో భాగంగా, మానవ విశ్వజన్యురాశి ప్రాజెక్టు గురించి ప్రముఖ పరిశోధకులతో పాటు వారు తీవ్రంగా కృషి చేశారు. "బ్రిన్ సహజంగా ఒక డాటాబేస్‌ మాదిరిగా మరియు సమస్యను అంచనా వేయడానికి జన్యుశాస్త్రంపై దృష్టి పెట్టారు. అంటే 23andMe అనే సంస్థ సహ వ్యవస్థాపకురాలైన ఆయన భార్య చేసిన విధంగా. ఇది ప్రజలు వారి సొంత జన్యుపరమైన నిర్మాణాన్ని (23 జతల క్రోమోజోమ్‌లు ఉంటాయి) విశ్లేషించడం మరియు పోల్చడానికి అవకాశం కల్పిస్తుంది. గూగుల్ యొక్క జీట్‌గీస్ట్ ఇటీవలి ప్రకటనలో, వైద్యులు, రోగులు మరియు పరిశోధకులు సమాచారాన్ని విశ్లేషించడం తద్వారా లోటుపాట్లను సవరించే విధంగా ఏదో ఒక రోజు ప్రతి ఒక్కరూ వారి జన్యుపరమైన కోడు గురించి తెలుసుకుంటారని భావిస్తున్నట్లు ఆయన చెప్పారు.
బ్రిన్ తల్లి యుజీనియాకు పార్కిన్సన్స్ వ్యాధి ఉన్నట్లు నిర్థారించబడింది. 2008లో ఆయన తల్లి చికిత్స పొందుతున్న యూనివర్శిటీ ఆఫ్ మేరీల్యాండ్ స్కూల్ ఆఫ్ మెడిసిన్‌కు విరాళం ఇవ్వడానికి నిర్ణయించుకున్నారు. 23AndMe సేవలను బ్రిన్ ఉపయోగించుకున్నారు. పార్కిన్సన్స్ అనేది సాధారణంగా ఆనువంశికమైనది కాకపోయినప్పటికీ, ఆయన మరియు ఆయన తల్లి ఇద్దరూ LRRK2 జన్యువు యొక్క ఉత్పరివర్తనను కలిగి ఉన్నట్లు గుర్తించబడింది. ఈ కారణంగా తదుపరి సంవత్సరాల్లో ఆయనలో పార్కిన్సన్స్ వ్యాధి 20 నుంచి 80% మేర ప్రబలే అవకాశం ఉంది. అలాంటి విషయాల్లో అవివేకం అనేది మంచిది కాదని అడిగినప్పుడు, తనకున్న విజ్ఞానం ప్రస్తుతం ఆ వ్యాధిని పారద్రోలే చర్యలను తీసుకోగలగడం అని బదులిచ్చారు. "ది ఎకనామిస్ట్" సంచికలో వచ్చిన ఒక సంపాదకీయం ఈ విధంగా తెలిపింది, "బ్రిన్ తన LRRK2 ఉత్పరివర్తనను ఆయన వ్యక్తిగత కోడులో ఒక దోషంగా గుర్తించారు. గూగుల్ ఇంజినీర్లు ప్రతిరోజూ సరిచేస్తున్న కంప్యూటర్ కోడులోని దోషాలకు అది భిన్నమైనది ఏమీ కాదు. తనకు తాను సాయం చేసుకుంటూ తద్వారా ఇతరులకు కూడా ఆయన సాయపడగలరు. తాను అదృష్టవంతుడుగా ఆయన భావించారు... అయితే బ్రిన్ మరో పెద్ద విషయాన్ని కూడా ప్రస్తావించారు. వివేకం అనేది ఎల్లప్పుడూ మంచిది కాకుంటే అది కచ్చితంగా అవివేకం కంటే ఎప్పుడూ ఉత్తమమైనదే కదా?"
సోవియట్ యూనియన్‌ను విడిచిపెట్టడానికి సంబంధించిన ఆయన యుక్తవయస్సు మరియు కుటుంబ కారణాలను నెమరువేసుకుంటూ, ఆయన "సెర్చ్ ఇంజిన్ ఫలితాలను నిషేధించే అనుమతి కల్పిస్తూ చైనా కమ్యూనిస్టు ప్రభుత్వాన్ని బుజ్జగించడానికి గూగుల్ తీసుకున్న నిర్ణయం పట్ల ఆవేదన వ్యక్తం చేశారు". అయితే చైనీయులు ఇప్పటికీ గూగుల్ అందుబాటులో లేకుండానే బాగానే ఉండగలరని నిర్ణయించుకున్నారు. "ఫార్చ్యూన్" సంచికకు ఆయన తమ కారణాలను వివరించారు.
2010 జనవరి 12న తమ కంప్యూటర్లు మరియు కార్పొరేట్ మౌలిక సదుపాయాలపై భారీ సైబర్ దాడి జరిగిందని గూగుల్ ప్రకటించింది. ఇది నెల రోజుల ముందు ప్రారంభమైందని పేర్కొంది. అసంఖ్యాక Gmail ఖాతాల్లోకి అక్రమంగా చొరబడి, గూగుల్ యొక్క మేధోసంపదను కొల్లగొట్టారని సంస్థ ఆరోపించింది. ఈ దాడి చైనా నుంచే జరిగిందని ధ్రువీకరించిన తర్వాత, చైనాలో సెర్చ్ ఇంజిన్ యోచనకు ఇక ఎంతమాత్రమూ సమ్మతించే ప్రసక్తేలేదని సంస్థ ప్రకటించింది. అంతేకాక ఆ దేశాన్ని పక్కనపెడుతున్నట్లు స్పష్టం చేసింది. "దాడిచేసేవారి ఒక ప్రాథమిక లక్ష్యం చైనీస్ మానవ హక్కుల కార్యకర్తల జిమెయిల్ ఖాతాల్లోకి అక్రమంగా ప్రవేశించడం. అయితే ఆ దాడి ఆర్థిక, సాంకేతిక, మీడియా మరియు రసాయన రంగాలకు చెందిన మరో 20 ఇతర అతిపెద్ద కంపెనీలను కూడా లక్ష్యంగా చేసుకుందని" 
"న్యూయార్క్ టైమ్స్" వెల్లడించింది. గూగుల్ యొక్క అత్యంత విలువైన మేధో సంపదగా చెప్పుకునే ఒక పాస్‌వర్డ్ వ్యవస్థ దాడికి గురైనట్లు తర్వాత నివేదించడం జరిగింది. సదరు వ్యవస్థ ప్రపంచవ్యాప్తంగా ఉన్న లక్షలాది మంది యూజర్ల ప్రవేశాన్ని నియంత్రిస్తుంది."
మార్చి, 2010 ఆఖర్లో గూగుల్ సంస్థ చైనా ఆధారిత సెర్చ్ ఇంజిన్‌ను అధికారికంగా తొలగించింది. అయితే భద్రతా సమీక్ష చేపట్టని దాని హాంకాంగ్ స్థావరం కార్యకలాపాలను మాత్రం యధావిధిగా కొనసాగించింది. ఇదే విధమైన చర్యగా డొమైన్ రిజిస్ట్రార్ గో డాడీ ఇంక్., సైతం తమ వద్ద నమోదుకాబడిన వ్యక్తుల యొక్క గోప్య సమాచారానికి చైనీస్ కొత్త అవసరాల కారణంగా నిషేధం విధించనున్నట్లు కాంగ్రెస్‌కు తెలిపింది. ఒక ఇంటర్వూలో బ్రిన్ గూగుల్ తరపున మాట్లాడుతూ, చైనాలో మనం చేపడుతున్న చర్య ద్వారా చైనా పరిస్థితి నిజంగా ఇతర దేశాలు వారి సొంత ఫైర్‌వాల్స్‌‌ ఏర్పాటుకు ప్రయత్నించడం మరియు వాటిని అమలు చేసుకునే విధంగా ప్రేరేపించనుండటం నేను సంతోషపడటానికి గల ఒకానొక కారణం." "స్పైజెల్‌"తో మరో ఇంటర్వూ సందర్భంగా, ఆయన ఈ విధంగా అన్నారు, "ఇంటర్నెట్‌పై నిష్కాపట్యత కోసం ఏ విధంగా పోరాడాలనేది ఎప్పుడూ మనకు ఒక చర్చ. నిష్కాపట్యత సూత్రాలు మరియు ఇంటర్నెట్‌పై సమాచార స్వేచ్ఛను మేం కాపాడగలిగేందుకు ఇదే అత్యుత్తమమైనదని మేము విశ్వసిస్తున్నాం."
మరోవైపు ఇప్పటివరకు కొన్ని అతిపెద్ద కంపెనీలు మాత్రమే ఈ బృహత్ చర్యకు మద్దతిచ్చాయి. పలువురు ఇంటర్నెట్ "స్వేచ్ఛా ప్రతిపాదకులు ఈ చర్యను ప్రోత్సహిస్తున్నారు". అంతేకాక ఇది U.S.లో శాసనరూపకర్తల ప్రశంసలను గెలుచుకుంది. భావ వ్యక్తీకరణ స్వేచ్ఛ మరియు సమాచారం దిశగా గూగుల్ తీసుకున్న నిర్ణయం ఒక బలమైన చర్య అని సెనేటర్ బైరాన్ డోర్గాన్ అన్నారు. మరియు కాంగ్రెస్ నేత బాబ్ గుడ్‌లాటీ "Google.cn.పై శోధన ఫలితాల నిషేధాన్ని ఆపే దిశగా గూగుల్ తీసుకున్న సాహసోపేత చర్యను నేను మెచ్చుకుంటున్నాను" అని అన్నారు. గూగుల్ ఇసుకపై ఒక గీత గీసింది. అది చైనాలోని వ్యక్తిగత స్వేచ్ఛా నిషేధాల యొక్క అత్యంత అంధకార ప్రాంతంలో ఒక దీపాన్ని వెలిగిస్తోంది" అయితే గూగుల్ తీసుకున్న ఈ చర్య కారణంగా ఆ సంస్థ లాభాలపై ప్రభావం పడవచ్చని వ్యాపార దృష్టికోణం నుంచి పలువురు అభిప్రాయపడ్డారు. "తన చర్యతో గూగుల్ భారీ మూల్యం చెల్లించుకోనుంది. అంటే, చైనాలో తన సేవలపై నిషేధానికి తిరస్కరించడం ద్వారా ఆ సంస్థ ప్రశంసలు పొందడానికి అర్హమై ఉండటం." "[ఆండ్రీ] సాఖరోవ్‌తో స్పష్టమైన అదే విధమైన సంబంధంతో అంటే విజ్ఞానం మరియు స్వేచ్ఛకు సంబంధించింది, గూగుల్ వచ్చినట్లు కన్పిస్తోందని, ఈ చర్య "వీరత్వం"ను సూచిస్తోందని 
"ది న్యూ రిపబ్లిక్" అభివర్ణించింది.
నవంబరు, 2009లో "ఫోర్బ్స్ సంచిక" బ్రిన్ మరియు ల్యారీ పేజ్‌లు ప్రపంచంలో ఐదో అత్యంత శక్తివంతమైన వ్యక్తులుగా కొనియాడింది. అదే ఏడాది మొదట్లో, ఫిబ్రవరిలో, నేషనల్ అకాడెమీ ఆఫ్ ఇంజినీరింగ్‌లో బ్రిన్ ప్రవేశం పొందారు. ఒక ఇంజినీరు ప్రకారం, అందులో ప్రవేశం అత్యున్నత వృత్తిపరమైన విలక్షణతలను సూచిస్తుంది... [మరియు] ఇంజినీరింగ్ పరిశోధన, సాధనకు విశేష కృషి చేసిన వారిని గుర్తిస్తుంది." "వరల్డ్ వైడ్ వెబ్ నుంచి సుసంగత సమాచారాన్ని సత్వరం గుర్తించడం మరియు దానిని తిరిగి పొందడంలో ప్రదర్శించిన నాయకత్వానికి" ఆయన్ను ప్రముఖంగా ఎంపిక చేశారు.
2003లో "కొత్త వ్యాపారాల సృష్టికి వ్యాపార సామర్థ్య స్ఫూర్తిని మరియు వేగాన్ని కలిగించినందుకు" బ్రిన్ మరియు పేజ్ ఇద్దరూ IE బిజినెస్ స్కూల్ నుంచి గౌరవ (హానరరీ) MBA అందుకున్నారు. మరియు 2004లో వారు మార్కోని ఫౌండేషన్ బహుమతి అందుకున్నారు. "ఇంజినీరింగ్‌లో ఇది అత్యున్నత పురస్కారం". అంతేకాక వారు కొలంబియా విశ్వవిద్యాలయంలో మార్కోని ఫౌండేషన్ పరిశోధకులు (ఇక్కడ సహచరులు అనే అర్థం కూడా రావొచ్చు)గా ఎన్నికయ్యారు. "వారి ఎన్నిక ప్రకటన సందర్భంగా, ఫౌండేషన్ అధ్యక్షులు జాన్ జే ఐస్లీన్ ఈనాటి సమాచార పునస్సంపాదన యొక్క మార్గాన్ని సమూలంగా మార్చివేసిన వారి నవకల్పనకు వారిద్దరిని అభినందించారు." "ఎంపికైన 32 మంది ప్రపంచ అత్యంత ప్రభావశీల సమాచార ప్రసార సాంకేతిక పరిజ్ఞాన వైతాళికుల" సరసన వారు చేశారు.
వారి యొక్క పరిశోధకుల "వ్యక్తిగత వివరాల"లో నేషనల్ సైన్స్ ఫౌండేషన్ అంతకుముందు పలు అవార్డులను చేర్చింది.
"ఫోర్బ్స్" ప్రకారం, ఆయన మరియు ల్యారీ పేజ్ ప్రస్తుతం ప్రపంచంలో 24వ అత్యంత సంపన్నులుగా కొనసాగుతున్నారు. 2010లో వారి వ్యక్తిగత సంపద US$17.5 బిలియన్లు.
గూగుల్‌ కంటే గొప్పవైన ఇతర, అత్యంత వ్యక్తిగత ప్రాజెక్టులపై బ్రిన్ దృష్టి పెట్టారు. ఉదాహరణకు, ఆయన మరియు పేజ్ ప్రపంచం యొక్క ఇంధన మరియు పర్యావరణ సమస్యల పరిష్కారానికి గూగుల్ యొక్క పరోపకారి విభాగం, google.org ద్వారా కృషి చేస్తున్నారు. పునరుత్పాదక ఇంధన వనరులను విస్తృతంగా అన్వేషించే దిశగా ప్రత్యామ్నాయ ఇంధన పరిశ్రమలో ఇది పెట్టుబడి పెడుతోంది. సాంకేతిక పరిజ్ఞానం ద్వారా నిజమైన అతిపెద్ద సమస్యలను తమ వ్యవస్థాపకులు పరిష్కరించాలని కోరుకుంటున్నారని కంపెనీ గుర్తించింది."
ఉదాహరణకు, అక్టోబరు, 2010లో, తూర్పు తీర పవర్ గ్రిడ్ (విద్యుత్ తంత్రీ జాలకం),కు సాయపడే విధంగా 
ఒక అతిపెద్ద తీరస్థ పవన విద్యుత్ అభివృద్ధికి వారు పెట్టుబడులు పెట్టారు. ఎట్టకేలకు ఇది అమెరికా సంయుక్తరాష్ట్రాల్లో మొట్టమొదటి "తీరస్థ పవన కేంద్రం"గా అవతరించింది. వారం రోజుల ముందు ఒక "కృత్రిమ మేధ" కారును వారు ఆవిష్కరించారు. అది వీడియో కెమేరాలు మరియు రాడార్ సెన్సార్లను ఉపయోగించుకుని, స్వయంగా నడవగలదు. భవిష్యత్తులో అదే విధమైన సెన్సార్లు కలిగిన కార్లను నడిపే డ్రైవర్లు స్వల్ప ప్రమాదాలకు మాత్రమే గురవుతారు. అందువల్ల ఈ సురక్షిత వాహనాలు తేలికగా మరియు తక్కువ ఇంధనాన్ని వినియోగించుకునే విధంగా తయారు చేయబడతాయి.
ప్రపంచ సరఫరాను పెంచే దిశగా సరికొత్త పరిష్కారాలను కనుగొనే కంపెనీలను పొందడానికి వారు ప్రయత్నిస్తున్నారు. ఆయన టెస్లా మోటార్స్‌లోనూ పెట్టుబడిదారుడు. ఈ కంపెనీ టెస్లా రోడ్‌స్టర్ అనే ఒక 244-మైళ్ల (393 km) దూరం ప్రయాణించ గల బ్యాటరీ విద్యుత్ వాహనాన్ని అభివృద్ధి చేసింది.
"చార్లీ రోస్", CNBC మరియు CNN సహా బ్రిన్ బుల్లితెర ప్రదర్శనలు మరియు పలు లఘు చిత్రాల్లోనూ దర్శనమిచ్చారు. 2004లో ఆయన మరియు ల్యారీ పేజ్‌లను "పర్సన్స్ ఆఫ్ ది వీక్"గా
"ABC వరల్డ్ న్యూస్ టునైట్" ప్రకటించింది. జనవరి, 2005లో ఆయన ప్రపంచ ఆర్థిక సదస్సు యొక్క "యువ ప్రపంచ నేతల"లో ఒకరుగా ఎంపికయ్యారు. ఆయన మరియు పేజ్ 2009 చలనచిత్రం "బ్రోకెన్ యారోస్‌" కు ఎగ్జిక్యూటివ్ ప్రొడ్యుసర్లు.
జూన్, 2008లో వర్జీనియా ఆధారిత అంతరిక్ష యాన కంపెనీ, స్పేస్ అడ్వెంచర్స్‌లో బ్రిన్ $4.5 బిలియన్లు పెట్టుబడి చేశాడు. ఆయన పెట్టుబడి 2011లో స్పేస్ అడ్వెంచర్స్ యొక్క ప్రతిపాదిత విమానాలలో ఒక దానిలో రిజర్వేషన్ (రక్షితం)కు డిపాజిట్ మాదిరిగా పనిచేస్తుంది. ఇప్పటివరకు స్పేస్ అడ్వెంచర్స్ కంపెనీ ఏడుగురు యాత్రీకులను అంతరిక్షంలోకి పంపింది.
ఆయన మరియు పేజ్ సౌకర్యవంతంగా తయారు చేసిన బోయింగ్ 767-200 మరియు డార్నియర్ ఆల్ఫా జెట్‌లకు సహ యజమానులుగా ఉన్నారు. వాటి భద్రతకు యేటా $1.4 మిలియన్లను వారు చెల్లిస్తున్నారు. అంతేకాక రెండు గల్ఫ్‌స్ట్రీమ్ V జెట్ విమానాలను మోఫెట్ ఫెడరల్ ఎయిర్‌ఫీల్డ్ వద్ద గూగుల్ ప్రతినిధులు సొంతంగా కలిగి ఉన్నారు. ఈ విమానంలో NASA ఏర్పాటు చేసిన శాస్త్రీయ సరంజామా ఉంది. ఇది విమానంలో ప్రయోగ సంబంధ సమాచారాన్ని సేకరించే విధంగా అనుమతిస్తుంది.
బ్రిన్ AmBAR సభ్యుడు కూడా. ఇది అమెరికా సంయుక్తరాష్ట్రాలలో రష్యన్-భాష మాట్లాడే వ్యాపార నిపుణుల (బహిష్కృతులు మరియు వలసజాతులు)కు సంబంధించిన ఒక నెట్‌వర్కింగ్ సంస్థ. ఆయన పలు ప్రసంగాలు ఇచ్చారు.